রংপুর অঞ্চলে প্রায় দেড়শ বছর পর আবারো বাণিজ্যিকভাবে নীলচাষ হচ্ছে। নীল গাছের পাতা থেকে নীল তৈরির পাশাপাশি পাতা থেকে হয় উন্নতমানের সবুজ সার। দুভাবেই লাভবান হওয়ায় চাষিরা নিজ উদ্যোগে নীলচাষ করছে। কৃষি  সম্প্রসারণ বিভাগ সূত্রে জানা যায়, রংপুর-নীলফামারীর প্রায় দুশ হেক্টর জমিতে বিচ্ছিন্নভাবে নীলচাষ হচ্ছে। নীলচাষিরা ইতিমধ্যেই উত্পাদিত নীল একটি বেসরকারি সংস্থার মাধ্যমে প্রক্রিয়াজাত করে বিদেশে রফতানি করছে।